एक बार की बात है सूर्यवंश में मांधाता नाम का एक चक्रवर्ती राजा रहता था, जो सत्यवादी और महान प्रतापी था। वह अपनी प्रजा का बहुत ध्यान और देखभाल एक पुत्र की भांति किया करता था। उसकी सारी प्रजा धन धान्य से भरपूर और सुखी ख़ुश थी। उसके राज्य में कभी दुख की धडी नहीं आई थी। एक समय ऐसा आया की उस राज्य में तीन वर्ष तक वर्षा नहीं हुई और अकाल पड़ गया। प्रजा अन्न की कमी के कारण अत्यंत दुखी हो गई। अन्न के न होने से राज्य में यज्ञादि भी बंद हो गए। एक दिन प्रजा राजा के पास जाकर कहने लगी कि हे राजा! सारी प्रजा त्राहि-त्राहि पुकार रही है, क्योंकि समस्त विश्व की सृष्टि का कारण वर्षा है।